Diari Oficial de la Generalitat Valenciana


Sumari del DOGV 6549, del 22-06-2011 (2011/7080)

RESOLUCIÓ de 2 de juny de 2011, de la Direcció General d'Ordenació, Avaluació i Investigació Sanitària de la Conselleria de Sanitat, per la qual renova l'autorització sanitària de l'Hospital 9 d'Octubre per a fer trasplantaments de teixit ossi i tendinós.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6549

Data del DOGV
:   22-06-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/7080


Data del document
:   02-06-2011

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * establiment hospitalari

RESOLUCIÓ de 2 de juny de 2011, de la Direcció General d'Ordenació, Avaluació i Investigació Sanitària de la Conselleria de Sanitat, per la qual renova l'autorització sanitària de l'Hospital 9 d'Octubre per a fer trasplantaments de teixit ossi i tendinós. [2011/7080]  
L'Hospital 9 d'Octubre va renovar l'autorització sanitària per a fer trasplantaments de teixit ossi i tendinós per la Resolució de la Conselleria de Sanitat de 17 de desembre de 2007.  
Alejandro Gomez-Zurdo Sancho, director de l'Hospital 9 d'Octubre, va presentar, amb data 17 de maig de 2011, la sol·licitud de renovació de l'autorització per a fer trasplantaments de teixit ossi i tendinós.  
  
La Direcció General d'Assistència Sanitària i la Direcció del Programa de Trasplantaments de la Comunitat Valenciana informen favorablement sobre la renovació sol·licitada.  
  
Fonaments jurídics  
1. La Direcció General d'Ordenació, Avaluació i Investigació Sanitària de la Conselleria de Sanitat és competent segons l'Orde de 26 de febrer de 2008, de la Conselleria de Sanitat, sobre l'autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, i els decrets 176/2004, de 24 de setembre, i 120/2007, de 27 de juliol.  
  
2. Es complix el que establixen el Reial Decret 1301/2006, de 10 de novembre, que establix les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans, i l'Orde de 26 de febrer de 2008 de la Conselleria de Sanitat.  
  
Vistos els antecedents de fet i els preceptes legals esmentats i la resta que s'apliquen, resolc   
Renovar l'autorització de l'Hospital 9 d'Octubre per a fer trasplantaments de teixit ossi i tendinós. Esta autorització és vàlida per un període de cinc quatre anys, a partir de la data d'esta resolució.  
Es pot revocar l'autorització en qualsevol moment, si s'alteren o deixen de complir-se els requisits i les consideracions que l'han feta possible.  
Respecte a l'activitat que s'autoritza, el centre queda sotmés a la inspecció i el control de la Conselleria de Sanitat.  
Esta resolució s'ha de notificar a les persones interessades, amb l'advertiment que no exhaurix la via administrativa i que hi poden interposar un recurs d'alçada davant el conseller de Sanitat en el termini d'un mes comptador des de l'endemà de la data de la notificació.  
  
València, 2 de juny de 2011.- La directora general d'Ordenació, Avaluació i Investigació Sanitària: Pilar Viedma Gil de Vergara.